REL KA DUH Acholi Holh Africa Holh Aja Albania Holh Altai Holh Amharic Holh Amis Holh Arab Holh Armenia Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Bulgaria Holh Cakchiquel Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Cibemba Holh Citonga Holh Croatia Holh Czech Holh Damara Dangme Holh Denmark Holh Digor Holh Douala Holh Dutch Holh Efik Holh Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Greenland Holh Grik Holh Guadeloupean Creole Guarani Holh Gujarati Holh Gun Holh Haiti Creole Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Igede Iloko Holh Indonesia Holh Italy Holh Italy Kut Holh Japan Holh Javanese Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Macua Holh Madagascar Holh Maharashtra Holh Makhuwa-Meetto Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Runyankore Holh Russia Holh Rutoro Holh Samoa Holh Sangir Sango Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Ukraine Holh Umbundu Holh Urdu Holh Uruund Holh Uzbek (Roman) Uzbek Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zulu Holh\nPathian “thlichia” a hran caan a naih chin cang caah mi nih ralrin peknak bia kha an theih a hau\nKHUACAAN a dothlattu nih radar nih a langhtermi hmanthlak kha a zoh i mi tampi an umnak hmunlei ah ṭih a nungmi thlichia a hran thluahmah mi kha a hmuh. Cucaah mi pawl an him nakhnga thlichia nih a phanh hna hlanah a si khawh chungin ralrin a pek hna.\nCu bantukin Jehovah nih atu ah khuacaan report kong nakin theih a herh deuhmi ṭih a nung tukmi “thlichia” kong he aa tlaiin vawleicung mi pawl kha ralrin a pek hna. Zeitindah ralrin a pek hna? Mi pawl nih an lehrulh nakhnga a caan a za in a pek hna tiah zeicah kan zumh khawh? A phi hngalh awkah Jehovah nih hlanlio ah ralrin a pekmi hna cheukhat kong kha i ruah hmasa hna u si.\nPathian nih Zeitikah dah Ralrin a Pek Hna?\nBaibal chan lioah Jehovah nih hramhram in a nawl a ngai lomi pawl dan a tat hna lainak kong he aa tlaiin “thlichia” he aa lomi a biaceihnak kong kha a hlankan in ralrin a pek hna. (Ptb. 10:25; Jer. 30:23) Mah nawl a ngai lomi hna kha caan saupi ralrin a pek hna i a nawl ngaih awkah zeidah tuah ding a si ti kha a chimh hna. (2 Si. 17:12-15; Neh. 9:29, 30) A herhmi thlennak tuah a duhmi hna bawmh awkah Jehovah nih a biaceihnak kong thanh awk le khulrang in tuah a herhmi thil kha hngalhter awkah vawleicung i zumhawk a tlakmi a salle kha a hman hna.—Amos 3:7.\nMah zumhawk a tlakmi Pathian salle lak i pakhat cu Noah a si. Kum tampi chung a chan lio i ziaza a rawkralmi hna le ralchanh a hmangmi mi hna kha Buanchukcho a tlun lainak kong he aa tlaiin ṭihnak ngei lo tein ralrinnak a pek hna. (Gen. 6:9-13, 17) Noah nih Buanchukcho in luat awkah tuah a herhmi kong zong kha a chimh hna. Cucaah Noah cu a hnuah “dinnak kong a chimtu” tiah auh a si.—2 Pet. 2:5.\nNoah cu fakpi in aa zuam ko nain Buanchukcho a tlun hlan tiang cu mi pawl nih Pathian ralrin peknak kha zei ah an rel lo. Zumhnak an ngeih lo kha an langhter. A phichuak cu Buanchukcho “a hung tlun taktak i a fenh dih hna” tikah an thi dih. (Matt. 24:39; Heb. 11:7) An thih lai ah Pathian nih ralrinnak a kan pe lo tiah an chim kho lai lo.\nCaan dang zongah Jehovah nih a biaceihnak “thlichia” a hranter hlanah pakhat kip cio kha caan tawite chung ralrinnak a pek hna. An lehrulh nakhnga a caan a za in a pek hna i an ngaih lo ahcun harnak an tong. Tahchunhnak ah, hlanlio Izipt mi hna cungah a tlung dingmi Rai Phunhra he aa tlaiin Jehovah nih ralrinnak a rak pek chung hna. Tahchunhnak ah, Jehovah nih Moses le Aaron kha a pasarihnak rai a simi rial a tlak lainak kong he aa tlaiin Faroah le a salle sinah ralrin pek dingin a thlah hna. A thaizing ah rial cu a tlak caah Pathian nih dornak hmun kawl awk le thlichia in luat awkah a caan a za in a pe hna maw? Baibal nih hitin a ti: “Faraoh bawi a cheu pawl kha cu BAWIPA nih a chimmi kha an ṭih i cucaah an salle le an saṭil kha inn chungah an khumh hna. Asinain a cheu nih cun BAWIPA chimmi kha zeihmanh ah an rel lo i an salle le an saṭil hna kha lo lakah cun an kaltak ko hna.” (Ex. 9:18-21) Jehovah nih ralrinnak a za in a pek hna ti cu a fiang ko. Cucaah mah ralrin peknak a ngai colhmi hna cu a dang bantukin harnak an tong lo.\nFaroah le a salle pawl cu a hmasa rai phunhra kong he aa tlai zongin cu bantukin ralrin pek an si. Asinain mah ralrin peknak kha hrut ngaiin an rak al. (Ex. 4:22, 23) A phichuak cu an fater pawl an rak thi dih. Zeitluk ngaihchiat awk dah a si. (Ex. 11:4-10; 12:29) A caante ah ralrin pek an rak si maw? An si. Moses nih Israel mi pawl kha rai phunhranak in an luat nakhnga ralrin a pek colh hna i an chungkharmi pawl an him nakhnga lamhruainak a pek hna. (Ex. 12:21-28) Mah ralrin peknak kha minung zeizat nih dah an lehrulh? lsrael mi, lsrael mi a si lomi “mi dang tampi” le Izipt mi hna i telin minung nuai thum cu Pathian biaceihnak in an luat i Izipt in an chuak tiah mi cheukhat nih an ti.—Ex. 12:38.\nMah tahchunhnak nih ralrin a kan pekmi ṭha tein ngaih awkah Jehovah nih a caan a za in a kan pek zungzal ti kha a langhter. (Deut. 32:4) Cutin tuah awkah Pathian kha zeinihdah a forh? Lamkaltu Peter nih Jehovah nih “pakhat tlau hmanh hi a duhmi a si lo i mi vialte hi sual ngaihchihnak ngei hna seh ti tu hi a duhmi a si” tiah a ti. (2 Pet. 3:9) Pathian nih kan zawn a kan ruah. A biaceihnak a phanh hlanah i ngaichih hna seh law a herhmi thlennak tuah hna seh ti a duh.—Isa. 48:17, 18; Rom 2:4.\nTuchan ah Pathian Ralrin Peknak an Lehrulh Ning\nTuchan zongah vawleicung pumpi ah thanhmi mah a biapi tukmi ralrinpeknak kha an ngaih ve a hau. Jesuh nih vawleicung a um lioah atu chan thil sining hrawh a si lainak kong le “harnak” nganpi chungah a cang dingmi kong he aa tlaiin ralrin a pek hna. (Matt. 24:21) Hmailei biaceihnak kong he aa tlaiin a zultu pawl nih an ton dingmi le mah caan a naih tikah an hmuh dingmi kong kha fiang tein a chimhchung hna. Tuchan ah Jesuh nih a rak langhtermi a biapimi vawleicung thil sining hna a tlinmi kha kan hmuh.—Matt. 24:3-12; Luka 21:10-13.\nMah chimchungbia ningin Jehovah nih atu ah kan dihlak in amah biak awkah i thim ding le a nawlngaih dingin ralrinnak a kan pek. Nawlngaimi hna nih atu ah a ṭha deuhmi nunnak hmu hna sehlaw hmailei ah dinnak in a khatmi vawlei thar ah laksawng hmu hna seh ti a duh. (2 Pet. 3:13) Jehovah nih mi nih a biakam an zumh nakhnga bawmh a duh hna. An nunnak a khamh hngami thawngṭha kong a chimh hnanak thawngin a bawmh hna. Mah thawngṭha cu Jesuh nih “miphun vialte hna ca i tehte si awkah . . . khuazakip ah chim a si lai” tiah a chimchungmi “Pennak kong thawngṭha” kha a si. (Matt. 24:14) Pathian nih mah thawngṭha kong chim awk asiloah “tehte” khaan awkah a hmaanning tein amah a biami hna kha ram 240 ah ningcang tein a dirh hna. Jehovah nih mi tam khawh chung tam nih mah ralrinpeknak kha ngai hna sehlaw “thlichia” bantuk a simi a dingmi a biaceihnak chungin luat hna seh ti a duh.—Zef. 1:14, 15; 2:2, 3.\nA biapimi biahalnak cu Jehovah nih ralrin peknak lehrulh awkah a caan a za in a pe hna lai maw, a pe hna lai lo timi kha a si lo. Mah thil sining hna nih a caan a za in a pek zungzal hna ti kha an langhter. Mah canah a biapimi biahalnak cu Pathian ralrin peknak kha mi pawl nih caan a um liote ah an zul lai maw? timi kha a si. Pathian kong a chimtu hna in hi chan ṭhalo donghnak ah mi tam khawh chung tam kha luatnak hmuh awkah bawm zungzal hna u sih.


Ngeihchia video – bullying ( mi neknak, serhsatnak) nih a chuahpi mi – LAI NEWS\nNgeihchia video – bullying ( mi neknak, serhsatnak) nih a chuahpi mi\nNgeihchia video – Australia ram Queensland pa kum 9 asi mi Quaden Bayles cu Dwarfism ( pum tlam tling lo) asi ruang ah sianginn ah a hawi le nih an serhset ruang ah sianginn kai a ngamh ti lo, a mah tein i thah a timh. Hngakchia pa Quaden Bayles a tahnak le a biachim cu a nu nih facebook in a post i mitam pi an lung a fak i an tanhnak kong an chim.\nBullying ( mi neknak, zomhtlaihnak) nih a cuahpi mi cu hihi asi ati i a fapa a tah mi le biachim mi ” a tu thih ka duh, pakhat khat nih rak ka that hna seh” a ti mi video cu a nu nih a post i 3 millions nih an zoh an lungfah pi an bomh.\nHi bantuk neknak, zomhtlaihnak (bullying)hi khoi ka paoh ah a cang mi thill asi i hi bantuk ruang ah hin minung tampi an mah tein sn ni that. A bik in hngakchia le mino lung dongh a fawi mi hna caah cun tih a nung tuk mi asi. Kan fa le cio zong hi bantuk hman lo ding hi nu le pa hna nih chimh le cawnpiak kan thiam a herhtuk mi asi.\nSports stars rally around bullying victim\nIs enough being done to educate children? The heartbreaking video of Quaden Bayles that went viral, and the tremendous messages of support from around the world. #Unpacked\nPosted by Sky News Australia on Thursday, February 20, 2020\nForbes magazine nih nu hlasak thiam a rum bik an thim\nJapan ram chung hngakchia a chuak mi a tlawmbik record ah 2018.


Rumnak lam (3), rum na duh cun hi thil pathum hi tuah hmanh – Chin 7 News\nOctober 23, 2018 admin KNOWLEDGE 0\nMinung simi poh nih rum duh cio a si. Sinain minung poh rum a si hlei lo. Rum na duh si cun rumnak lam hi vun rel hmanh. A har pi zong si lo, hi a tanglei rumnak lam 3 hi zul chun hmanh na sining aa thleng hrimhrim lai.\nRum na duh ahcun,\n-Rian pakhat fek te tuanmi na ngeih a herh\nRum na duh ko cun riantuan lo a ngah lo. Rian pakhat a hngatmi na tuan hrimhrim hau. Mithen khat nih cun phiatlan in rum kan duh, riantuan lo in rum kan i tim hna. Cu ruangah cun kan rum kho tawn lo. Cucaah rum na duh si cun caan hman te phaisa luhnak rian na ngeih hrimhrim a herh ve. Tampi hlawh luhnak rian na hmuh sile rang tein na rum ve lai tinak si ko.\n-Na hmuhmi chungin 60% na khon a herh\nA bik in Laimi hi kan kut a zaang, phaisa hman ah sumthen le samsikhah kan thiam lo. A um ah um ning in kan hmang theo. Rum duh ah cun phaisa hman thiam a herh lengah khon thiam a herh. Na herh nak zawn ah cun hmang ko, sinain khonmi cu ngei hrimhrim. Phaisa hman na thiam hlan chung le khonmi na ngeih hlan cu rum khawh a si lo. A si khawh cun na hmuhmi chungin 60% cu khon khawh i zuam.\n-Sipuazi pakhat khat tuah hrimhrim\nThla fatin thlahlawh lawng in rum khawh a si lo. Cucaah rum na duh si cun sipuazi pakhat tal na tuah a herh ve. Cucu na rumnak lam pakhat a si. Na Sipuazi tuahmi zong nangmah he aa tlakmi le thiammi a si a herh fawn. Mi tuah cio hna tiah na thiam lomi thil kha tuah fawn hlah. A tlawmbik thla 3-4 chung hlathlai law cu hnu ah tuah. Cun sipuazi na tuah tikah na lung rang tuk hlah. Sipuazi thuk deuh na tuah si cun na rum deuh ti khawh si. Thla fatin na hmuh mi lawng i rinh hrimhrim hlah. Rum na duh cun sipuazi tuah.


Rev. M Thawng Kam: CNF an um awk a silo, hriam tlaih a haulo ti a ruatmi an um ahcun umphung a si ko – The Cherry Par\nRev. M Thawng Kam: CNF an um awk a silo, hriam tlaih a haulo ti a ruatmi an um ahcun umphung a si ko\nPhunzai thiam hi teinak sisehlaw aw!\nPhun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah. Hmuhning le ruahning aa dang tawn. Cu caah CNF an um awk a silo, hriam tlaih a haulo ti a ruatmi an um ahcun umphung a si ko. Kanan ram a fuhmi Judahmi lak zong ahkhan Izip chuah tak a sianglo mi an rak um ve bantuk kha a si. Sinain Kanan ram phanh duh tung, rawltam celhlo i Izip sabel ngaih pengtung kha cu aa kalhmi a si. Kha hna zainak nih thathnemnak a chuahpi lo.\nCNF/A palhnak i cinken tuk hi thluak that a si lemlo. Ram le miphun dawt bia zong a si lo. CNA nih palhnak an rak ngei tak ko. Sihmanhsehlaw a let tampi in, an thathnemnak a ngan deuh. An palhnak cu pumpak cung deuh ah an rak si, an thathnemnak cu miphun ca ah a si. A rak palhmi cu CNA ralkap pumpak an si. Nain a bu in an i palh rihlo, miphun an rawiphiar bal rihlo. Miphun caah an fek.\nAn kan vuak, kan thilri an rak kan chuh.. tibantuk kha an philh kholo (an mawhlo). Kawl ralkap hremnak, thahnak, tlaihhremnak, satil arva chuhnak, thongthlaknak …ti cawklo a chanchan in kan tong. Miphun in sersarh kan tuar. Cu cung ahcun kan holh ngamlo, a in in kan i in. Azeidah hran deuh awk a si? Huat deuh ding tu iphilh ter, philh ding tu i chinchiah peng!\nRamdang kal an thiam ve, sipuazi tuah an thiam ve. Zapi nih kan tuahmi vialte tuah le tuan an thiam ve. Ziah hi harnak hi an i thim? Cucu an palh maw? San an tlailo, an ral a chia tiah kan soi hna. Ziah cucu an tuahlo, khakha an tilo kan ti hna. Bawmhlo le peklo in zeitindah meithal an ngeih lai? An sin luh duhlo ah zeitindah mi an tam khawh lai? Humzuallo ah zeitindah an him lai? Meithal lo in kut ro in ral cu fuh rai maw?\nAn pumpak ah zeitluk indah an zaat? Kawl hruaitu hna le tlangcung hriamtlai dang nih an hngalh hna. Remdaihnak ton biacaihnak hmun ah a fiang. Kawlram ramkhel kong a letthal dihtu an si. Tlangcung hriamtlai dang phu hruaitu sihna sehlaw an miphun ning in an hlorh hna lai. Abu min in an thazaang a der. A ngaingai ahcun anmah der a silo. Kan miphun derthawm a si. A tu an sining hi kan miphun hmanthlak a si. A thawn tertu ding nih kan thawnter duh hnalo. A hodah a palh?\nKan uhmi hna, kan hrannak, kan thinhunnak chim hi a za canglo maw? Bawmh lei ah imer awk a si cang lo maw? Atu a herhbik lio can hna tiang i kan phunzai peng ko ahcun zeitik ahdah an (kan) i sersiam khawh lai? An i sersiam cu anmah pumpak caah a si lailo, kan miphun ca ah dawkaw a si lai. Hmaizah an ton ahcun kan miphun nih dawkaw a co ko lai cu. CNF/A pin ah kan miphun aiawhtu bu an um tunglo. Credit: M Thawng Kam\n← Pu Kim Jong-un Nih US Ramhun Pu Biden Cu A Van Ngiar Colh Ko\nRalkap nih KIA an rak ngiartuk ruang hna ah mipi nih sau tuk an rak tuar →


Naupawi mi Nu nih Hngachia a hlonh ( a kal tak lio cu CCTV nih a tlaih i – CHIN IDOL\nJune/21/19 ni zanlei suimilam 4 hrawngah Tanphyo Zayet khua Aye Te rawl dawr pawngah hngakchai pakhat a kal tak mi Naupawi nu cu CCTV nih a tlaih ningah Ye khua lei kal mi motor ah a kai tiah theih si.\nRawl dawr ngeitu nih Ye khua lei kal mi motor mawngtu pa cu phone a chawnh I motor cu Aungthayar khua ah a dirter I Tanphyo Zeyet khua I palek le khua upa cheu he tiah hngakchai cu motor dirnak hmun ah cun an va kalpi I mah nu nih kan ka theih mi si lo tiah a ti hna.\nHngakchai cu bia na hal tik ah a au tu si tiah chim.cu hnu ah mah nu le hngakchai cu palek nih an zungah an kalpi hna I tlhlathlai nak an tuah I hngakchai I a nu le pa cu Ye khua ah um mi an si.\nPalek nih s nu le pa cu an pehtlai hna i nan fa si maw tiah an hal hna hnu ah a nu le pa nih cun Tanphyo Zeyet khua ah cun an fa cu an va lak.\nMah hngakchai a hlonh tu naupawi nu cu Tanphyo Zeyet palek nih Ye khua palek kut ah an chanh I Ye khua ah a bia an ceih lai.\nAn nu thluak tthattuk ruangah a tlau mi an motor an hmuh kawh than…\nAn nu theih loin Karaoke le KTV ah kal hmang mi an pa cu khoika dah akal ti theih kawh nak a motor chungah GPRS (motor a kal nak poh a piah mi) phone cu a motor chung thutden hnuleiah a chiah piak mi Thailand nu. Tu bantuk in mah GPRS thawng cun an motor […]\nMalaysia ah a voikhat nak Durianthei buai an tuah\nPosted on June 3, 2019 Author chinidol.com\nMalaysia ram ah durianthei puai cu 2019 May thla thawk ka khan an thawk cang tiah an Facebook cahmai ah a tial. Ahmasa bik simi Musand king tiah auh mi Durianthei/D24/Tekka/O.X le black thorn a dang Durianthei phuntling an zuar hna. Cu lawng si loin Durianthei he a pehtlai mi Durianthei in sarmi poh poh […]


Ṭihnung A Nung Taktak April Thla Ah Kan Vawleipi Caan A Dongh Kho Men Hih – Chin World News Evening\nAtulio kan vawlei sining cuanh tikah thawngpang ṭha nakin thawngchia chia a tam deuh. Tutan zong kan van chiat sual ahcun April thla a dih ah vawleicung minung zapi kan thi dih kho ti a si. Coronavirus nak hmanh in ṭih a nung deuhmi thil a si.\nNASA thiamsang nih an chimmi cu a vang khan 2 le cheu ( 4 kilometer) tluk a simi lung (Ohka khe)nganpi pakhat cu kan umnak vawleipi lei hoih in a ra cuahmah i cu lungtlangpi cu angan taktak ti a si i vawlei cung mipi vialte a kan thah khawh dih ti a si.\nCalifornia ah a ummi The Center tor Near Earth Object Studies nih an chimning ahcun cu lung pi cu second pakhat ah 8.7 km ( suimilaam pakhat ah 19461 miles) rang in vawlei lei ah a rak ra/tla an ti. Cu lung pi cu 52768 (1998OR2) tiah min an pekmi a si.\nA tu a rat i a ranning cun april thla ni 29, 2020 hrawngah cu lungpi cu vawlei cung ah a naihnak bik hmun a phan lai i cu tikah vawlei thlilak hna ah a rak luh khawh sual ah cun vawlei he aa su lai i vawleipi a hrawh lai i vawlei cung mipi kan thi dih kho ti a si. Hi thil a tlung lai lo ti khawh a si hrimhrim lo. Vawlei cung thiamsang hna nih an kan vawleipi sining cuanh in an chimmi a si i a si hrimhrim lai tinak theng a si lo nain a cang khomi dirhmun a dir deuhtu a si. Credit: Express.co.uk Mirang a rel khomi nih rel khawh a si.\nUS Ummi Caah Thawngpang Ṭha Taktak Mirang Holh Thiam Hau Lo


Thingkung pakhat hmangin minung 20 hna nih kum thum chung chiandeih zuk an sermi - Khuaruah Har News\nThingkung pakhat hmangin minung 20 hna nihcun kum thum chungah liangruang an sermi Oriental Lion tiah kawhmi chiandeih zuk cu an rak ser. Zuk serthiam Dengding Rui Yao le a hnuzul pawl hna nihcun thingkung a ngan tak tak mi le a sen rong asimi cu lakin mah bantuk zuk an ser cu asi. Tuah cun mah chiandeih zuk cu Tuluk ram Hubai province Wuhan khuapi chung Fortune Plaza Times Square ah cun chiah asicang tiah theih asi.\n2015 kum December thla ah Tuluk ram leiah meng 3000 khual lam an rak zulh hlanah cun mah zuk serthiam (woodcarver) hna nihcun kawlram chungah rian an rak tuan bal tiah theih asi. A saulei pe 47.5, a san lei pe 16.5 le a nganlei pe 13 tiang asimi mah chiandeih zuk cu Genius World Record ah vawleicung angan bik mi chiandeih zuk thing hmangin sermi asi tiah theih asi. Mah chiandeih lulei kap cu tha tein an milhtlorh nain alai hrawngtu cu amah thing umtu ning bakin thap thep thupin an chiah.\nMah thingkung cu khawzei indah an lak timi cu theih asilo nain Tuluk ram chungmi asiah cun Metasequoia thingkung phun cu sidawh asi. Mipi thilri hrangah chiandeih hman asimi nih cun Tuluk miphun pawl hna nihcun an nun phungah chiandeih nih hmun alak nak konglam theih khawh asi. khuachia pawl hna thawltu dingah tiin an siangpahrang in hmai phungki siangin hmai tibantuk zongah tampi an hmanmi hmuh khawh asi tawn.\nMinung hi kan Pathian nih pahrang akan pekmi hi aidang cio bantuk in micheu khat nih cun an minung hawi hmanh nih an zumh khawhlo ding tiang khuaruahhar a tuahtu minung tampi vawlei cung ah hin an um. Mah bantuk hna minung lak ah cun a cunglei ka vun langhter mipa hna khi aitel ve mi cu an si. Thing hmanh bak mah bantuk lem hna vun ser khawh cu Pathian nih pahrang apekmi cu mi khuruahhar taktak a si.\nVictor khen Sang Nih Kalaymyo Kong A Ttial Mi Hi Rak Rel Hmanh A Ttha Kho Tak Tak\nCNLD tling hna sehlaw ka phanmi cu a tanglei pawl hi a chuak sual lai ka phang cem cuh: Kawi Tling Hnialum\nKa zumhning le ka hmuhning mu. CNLD caah cun varit duh zongah cepa,cepa duh zongah cenu a ting țhiamțhiam ko la


GENESIS 30 HCL - Rachel nih Jakob fa a hrinpiak khawh - Bible Search\nGENESIS 29 GENESIS 31\n1Rachel nih Jakob fa a hrinpiak khawh lo kha a hmuh tikah a u kha a nahchuah i Jakob cu a thawh i, “Fa ka pe, cu ti a si lo ahcun ka thi lai,” a ti. 2Jakob cu Rachel cungah khan a thin a hung i, “Pathian ai cu ka rawlh kho lo. Fa ngei loin an umtertu cu Pathian pei a si cu,” a ti. 3Rachel nih cun, “Ka salnu Bilhah hi ihpi kun, amah tal nih fa ka hrinpiak seh. Cuticun amah thawngin nu ka cang kho ve lai,” a ti. 4Cuticun a salnu cu a va kha a pek i a va nih cun a ihpi. 5Bilhah cu fa a pawi i Jakob cu fapa a hrinpiak. 6Rachel nih khan, “Pathian nih keimah òanh in bia a ka ceihpiak cang. Ka thlacamnak kha a theih i fapa a ka pek,” a ti i cucaah a min cu Dan a sak. 7Rachel salnu Bilhah cu fa a pawi òhan i Jakob cu a dang fapa a hrinpiak òhan. 8Rachel nih cun, “Ka u he kan i cuh i keimah nih ka tei,” a ti i cucaah a min cu, Naftali a sak.\n9Leah nih fa ka ngei kho ti lo ti kha a hngalh tikah a salnu Zilpah kha Jakob cu nupi ah a pek. 10Cun Zilpah nih cun Jakob cu fapa a hrinpiak. 11Leah nih cun, “Ka van a òha ko,” a ti i cucaah a min cu Gad a sak. 12Leah salnu Zilpah nih cun Jakob cu fapa a hrinpiak òhan i 13Leah nih cun, “Ka vaa lawm hringhran dah! Atu cu nu nih, Lunglawm minu an ka ti lai,” a ti i cucaah a min cu Asher a sak.\n14Changvut òuan caan ah khin Reuben cu lo ah a va kal i mandarek kha a va hmuh hna i a nu sinah a rak put hna. Rachel nih khan Leah cu, “Na fapa nih a rak phorhmi mandarek kha tlawmpal in ka pe ve,” tiah a ti. 15Leah nih cun, “Ka va na ka chuh hi naa za rih lo maw? Ka fapa mandarek zong lak rih na zalh hi?” a ti. Rachel nih cun, “Na fapa mandarek kha na ka pek ahcun Jakob he tu zan ah na it kho lai,” a ti. 16Lo in zanlei ah Jakob cu a hung tlun tikah Leah nih cun a va don i, “Tu zan cu ka sinah na ih a hau, ka fapa mandarek in kan cawk cang,” a ti. Cucaah cu zan cu a ihpi. 17Pathian nih Leah thlacamnak kha a leh i fa a pawi i Jakob cu fapa panganak a hrinpiak. 18Leah nih cun, “Ka salnu kha ka va ka pek caah Pathian nih laksawng a ka pek,” a ti i cucaah a min ah cun Issakhar a sak. 19Leah cu fa a pawi òhan i Jakob cu fapa paruknak a hrinpiak. 20Aa thawh i, “Pathian nih laksawng òha ngaingai a ka pek. Atu cu fapa paruk ka hrinpiak cang caah ka vaa nih a ka khinhhramh cang lai,” a ti i cucaah a min ah cun Zebulun a sak. 21Cun fanu a run hrin i a min ah Dinah a sak.\n22Cun Pathian nih Rachel kha a vun philh ve lo i a thlacamnak kha a leh i fa ngeih khawhnak a pek. 23Fa a pawi i fapa a hrin. Aa thawh i, “Fa ngeih lo ningzahnak kha Pathian nih a ka lakpiak cang. 24Bawipa nih fa dang zong ka pe ko rih seh,” a ti i a min ah Josef a sak.\nJakob le Laban An I Hlennak\n25Josef chuah hnu khan Jakob nih Laban cu a thawh i, “Atu cu inn ah ka tlunter cang. 26Kan rianh man i na ka pekmi ka nupi hna le ka fale hna hi ka pe hna law kal cang ning. Òha tein na rian kan òuanpiak cu nangmah nih na hngalh,” tiah a ti. 27Cun Laban nih Jakob cu a thawh i, “Biachimnak nawl ka pe ve tuah: litin in ka hngalhmi cu, Bawipa nih thluachuah a ka pek hi nangmah thawngin a si. 28Na òuan man chim law kan pek lai,” a ti. 29Jakob nih cun, “Zeitindah na rian ka òuan le keimah nih ka zohkhenh hna thawngin zeitluk in dah na saòil an karh cu na hngalh. 30Ka rat hlanah cun na saòil cu tlawmte lawng an rak si, sihmanhsehlaw atu cu tampi ah an i chuah cang; keimah thawngin Bawipa nih thluachuah cu an pek ko. Atu cu keimah ca kaa òuan caan a si ve cang,” a ti.\n31Laban nih cun, “Zeidah kan pek lai?” tiah a ti òhan i Jakob nih cun, “Ka duhmi cu òuan man kha a si lo. Ka chimmi hi na tuah ding ahcun na saòil kha kan zohpiak rih ko lai. 32Nihin ah na saòil run chungah khan ka vaa chawk dih lai i tuufa a nak paohpaoh le meheh fa a òial paohpaoh le a òial a deh in aa dehmi paohpaoh kha a dang ah ka va chiah dih hna lai i cucu ka òuan man cu an si lai. 33Hihi a zafangmi thil a si tiah ka ruah. Hmailei ah ka din le din lo cu fawi tein na hmuh khawh ko lai. Ka òuan man kha na rak zoh hna tikah, ka meheh hna lakah a òial lomi le a òialning a deh in aa dehmi a si lomi le tuufa a nak lomi na hmuh hna ahcun, cucu a fir in firmi an si ti kha na hngalh lai,” a ti. 34Cun Laban nih khan, “A òha na chimning cun kan tuah lai,” tiah a leh. 35Sihmanhsehlaw cu ni ah cun Laban nih khan, mehehtum a òialmi vialte le a deh in aa dehmi vialte, mehehpi a òialmi vialte le a deh in aa dehmi vialte, an pum cungah rannak a ngeimi vialte kha a dang in a chiah dih hna i tuu a nakmi zong kha a dang in a chiah dih hna i a fapale kha a khalhter hna.\n36Cun cu run cu Jakob umnak in a hlat khawh chung ni thum lamkal ah a va chiah hna i a tangmi cu Jakob nih a khalh hna.\n37Jakob nih cun aa thawh ve i poplar thing le almond thing le fahia thing a hringmi nge kha aa lak hna i an hawng a hlih hna i cucaah cun a rang in an òial. 38Hi thing nge hna hi saòil tidinnak kuang hmaiah khan a chiah hna. Cuka i a chiah hna cu saòil cu tidin awk i an rat ah khan an i kaih tawn caah a si. 39Saòil nih thing nge chiahmi hna hmai i an i kaih caah cun a phei in a òialmi le òial dip in a òialmi le òial hrawl in a òialmi kha an hrin hna. 40Jakob nih tuu kha a dang tein a chiah hna i Laban saòil run chung i a òialmi le a nakmi hna sinah khan a tlonter hna. Cuticun Jakob nih cun amah saòil run cu aa ser ve i Laban saòil run he khan a fonh hna lo. 41Saòil lak i a òhawngòhawng pawl kha an phol tikah tidinnak kuang ah khan an hmaiah cun fung kha a chiah hna i cuticun fung òial lakah khan a kaihter hna. 42Sihmanhsehlaw a derthawm pawl an phol ah cun an hmaiah fung kha a chia hna lo. Cucaah a derthawm pawl cu Laban ta an si i a òhawng pawl cu Jakob ta an si. 43Khulrang in a rum ko. Saòil run tampi le sal le kalauk le laa kha a ngeih hna.


Cushman super eagle | Cozot Cars\nList cushman super eagle\nAll original! flathead 8 horsepower, 2 speed...\n9hp, loaded, electric & kick start, seats 2, engine guard, speedometer, many chrome extras, coker www tires, starts easy/rides great, reducing collection, can ship, nice!...\nKjac (cushman i eagle cushman ii - blue body - 320 lbs...1 year - bumper to bumper warranty - drivetrain - 1 year or milesthis bike comes fully assembled and is ready to ride - financing options for all...\nRelated Searches cushman super eagle


A poi tak tak cang, Chin Evengelical Baptist Church Indianapolis USA nih mipi sin ah theihterhnak an tuah cang (Video)\nThawngpang kan theih mi pawl hna cu khrifah pawl caah cun a poi tak tak mi a si. Kan Pathian thangthat khawh lo in zeimawzat um a herh cang lai. Zumtu a si mi poah kan umnak cio ah lungtak tein Pathian thangthat i zuamhna u si. Fiangtein Video hi vun ngai ve. VIDEO\nBe the first to comment on "A poi tak tak cang, Chin Evengelical Baptist Church Indianapolis USA nih mipi sin ah theihterhnak an tuah cang (Video)"


Australia International Student Visa In Kal Duhmi Hna Nih Theih Awk - THE CHINLAND POST\nAustralia International Student Visa In Kal Duhmi Hna Nih Theih Awk\nSalai Za Thawng| 2019 January 28| Lailei kan rak um lioah an rak chimh tawnmi kan theihmi cu ramtha cu riantuan a har lo, seh in riantuan a si caah riantuan a nuam ti hi a si. Cucaah ramthumnak kal in riantuan in phaisa tampi hmuh khawhnak a si tiin kan ruat cio i kan rak duh cio. Asinain kan phanh tikah lailei riantuan nakin a let tampi in a har deuh ai. Riantuan hmanh ah seh in riantuan ding kan ruah nain minung nih seh hmang loin seh nih minung tu a kan hman. Zingka 4:00 asilole 5:00am in thawk in riantuan kal hrim cu a fawi hrim lo mu.\nKum 2018 dih lei hrawng in Australia ah International Students Visa in kal khawh a si ti kha a lar ciammam i thla thum chungah minung 50 tluk Laimi cu kan phan manh. Cu hmanh cu Hakha le Thantlang chung cazin lawng a si pinah Melbourne chung lawngah a si. Lailei laithluak in kan tuaktaan dan ahcun sianginn kai kan ti sawh ko lai i rian kan tuan lai i Permanent Residence(PR) kan sawk pah lai i kan um lan lai ti kha tampi ruahnak a rak si. Sihmanhsehlaw, ramtha hrat cu lihbia le thlithup thil pakhat hmanh tuah khawh mi a si hrim lo.\nKan visa ah zarhkhat ah suimilam 20 chung riantuan caan cozah nih nawlpek kan si. Cu kan sianginn kainak kan tuahmi hmanh cu(NGO) nih Business an tuahnak a si tikah Institute sawhsawh khi a si. Kan sianginn kainak le Laimi umnak he aa hlat pah caah Tlanglawng in suimilam 1 tluk deng kal a si i $10 hi a dih tawn. Cucaah Myki card tuah a hau caah overseas (International students) cu duh zong duhlo zongah full fare in Myki cu tuah a si hoi. Siangngakchia caah cun Myki kha hnarcheu si rua tiah kan ruah nain University kaimi ca lawngah sianginn nih recommendation tialpiak in hnarcheu in tuahpiak khawh mi a si. Cucaah Institute sawhsawh ah kaimi International Students cu Myki a man fawi deuh tuahnak caah sianginn nih recommendation tialpiak khawh a silo. Zeicadah a si tiah ka hal hna tikah International Students cu mirum pawl kainak a si caah a man a tam hlei zong an ka chim. Kanmah Laimi mi sifak kan dirhmun ah tahchunh ahcun lei le van in aa thlau.\nZarhkhat ah phung ningin suimilam 20 lawng riantuan a si caah Company nih International Students hi an kan duhlo. Phungning tein suimilam 20 chung riantuan caan ngeih hmanh u sihlaw rian kha hmuh khawh a si ti lo. Cu lawng hlah sianginn kai hi zarhkhat ah a tlangmi nithum kai a si. Ninga chung kaimi zong an um len. Zarkhat ah nithum sianginn an kai i nihnih or nithum riantuan caan an ngei. A tlangpi nihnih hi tuan a si nain nihnih riantuan ding hmanh a fawi lo. Nihnih kan tuan khawh hmanh ah nihnih ah $200 tluk hi cash in hmuh a si. Thlakhat ah riantuan hi a tlangpi in ni 8 kan ngei. Thlakhat ah a tlangpi in hmuhmi hi $800 tluk a si. Thlakhat ah sianginn kai caan hi nithum kaimi caah thlakhat ah ni 12 kai a si i, nikhat ah $10 a dih cun ni 12 caah cun $120 a dih. Chuncaw ei kan duh rih ahcun a va dih rih hnga mu. Inn umnak man le ei man pek hau chap rih cu mu. . . .\nZarhkhat ah sml 20 chung riantuan man ah tax pek a hau. Tax peklo ahcun hmailei visa extend tuah tikah kan credit a tha ti lo ding a si fawn. Cun PR soknak caah credit a chiatter chap bei rih. Cun cawnmi course cungah PR hi aa ngat hoi. PR hmuhnak lam caah cun Nursing course si i cu hmanhah Bachelor hi caantha a um deuh. Age care(tar zohkhenhnak) le painting pawl hi caantha a um ve nain a tam lo. Cucaah Students Visa in PR sok in fawi tein hmuh khawh mi a si lo ti hi fian a hau. PR hmuh khawh hmanh ah Melbourne hna ah cun a har i, khuate lei deuh ah a si hnga. . . . .\nAtlangpi Australia ratnak caah $15,000 a dih pinah, General English le course pipa pekmi cannak he a buaktlak in $20,000 tluk a dih rih. A zapi in $35,000 a dih i full time riantuantu hmanhah kumkhat ah $35,000 hmuh hi a fawi lo ngaimi a si. International Students chinchin cu kumkhat chungah ni 144 riantuan caan a si i sml pakhat ah 100 rate in cun 14,000 tluk lawng kumkhat ah hmuh khawh a si. Cucu phungning in riantuan ah cun cu lawng hmuh khawh a si.\nLai leiin kan i ruah ning le kan phanh tikah thil sining hi aa dang ngai. Sianginn kai hmanh ah kai caan hi 85% tal a tlin lo ahcun Home Affair or Immigration Office ah report tuah in visa cancel piak a si fawn. Sianginn hman tein kai a hau fawn. Cucaah International Student Visa hi Australia kal hi lungder mi hna caah cun hruh sual zong a fawite. Income le expenditure tuak ahcun hmuh lei nakin chuah lei(hmannak) lei a tam deuh fawn. Ramtha min ngeimi a si caah phan ve tuah kan duh caah kan hei kal khi a si ko. Hi kalnak hi finthiamnak taktak kha le riantuannak si bak loin Business an si caah anmah phaisa hmuhnak a si caah a si ko. International Student pakhat nih poipang a ton sual ahcun le buaibainak a ton sual ahcun midang vialte a hnursuan ding zong a si.\nCucaah Australia rat aa timmi kan um rih sual ahcun na rat hlan ah i chir sual lo dingin fakpi khuaruat cikcek ta law a tha. Riantuannak kongah lungduh in a silo, sianginn kongah lungduh in a silo. PR soknak kongah ruahchannak a tlawm. Riantuan caan a tlawm caah phaisa hmuhmi a tlawm ve. Australia ratnak leiba le sianginn man pekding pawl tuaktan ah aa kaih lo ngai caah fakpi in khuaruah ciammam hnuah biachahnak naa tuahding hi kan duhpiak. Fawi tukin na ruah sual i na phak tikah a har tuk sual ahcun lungdongh a fawite. Cucaah na rat hlanin a har bak ko ti naa tuak naa ruah hnuin naa ngamh ko ahcun le na lungtthawn ko ahcun thiltha zong a va chuak phum kho ko hnga.\nTulio ah Australia ah International Student Visa in kal hi a har saling lio a si pinah rat aa timhmi tampi an um len kan theih siaherhnak he ka tial mi a si. Theih loin kal loin theih le hngalh cikcek hnuah i chir lo dingin thil tuah kha kan duhpiak ve hna caah a kal cangmi nih kan tawnmi chungin kan hrawmh hna. Rat aa timmi tampi an um rih kan theih. A phan cangmi hmanh Pathian kan bawm ko ti pinah I chir man a um ti lo.\nAustralia ram cu nan theih cio bantukin mawtaw ngeihlo cu ke ngeih lo he aa lo an ti tawn. Hawi ngeih cu ngeih kan duh ve, hawi nun kan hngar ve nain sining nih a pek lo tik le phaisa hmuhmi tlawm tikah cawk khawhnak lam um fawn lo. Pumh kal duh zongah, rian herh kal le thil cawk duh zongah, hawikom sin kal le nuamhnak hmun kal duh zongah hawikom sawmtu ngeilo ahcun innchung ah i erh peng a hau. Pumpak mawtaw a tam caah Bus hi an um ko nain a har ngai. Rawl dawr kan hmuh i kan mitthi i ei din cu kan duh nain kan kut cungah a ummi phaisa nih a zat lo hrat cu awr nih duh zongah ei khawh loin liamtak caan hi a tlawm ti lo. Kan duhmi le ei le cawknak ding caah kawlram phaisa thlen rate in kan tuak ah thil cawk hi kan i harh tuk tawn\nTulio ah a lar mi a si i rat aa timhmi tampi an.l um len ti thawng ka theih caah siaherhnak he ka tial mi a si. A phan cangmi zong kan i chir ti pin chimh awk um ti lo. Kan biak zingnu Pathian sin tu ah thlaza cam in ni le thla rel in lailei nunning te kan rak hlam ruangmang theu tawn. Runrep lo tangah sunghno chumrawl kha kan ngai ruangmang theu.\nPrevious Facebook ’10 Year Challenge’ Nih Zeidah A Chuahpi, Tihphan Ding A Um Maw?\nNext Vice President Henry Van Thio Aa Din Lai Timi Hi Thawngpang Diklo A Si


Salai Van Chan Ceu Le Salai Ceu Bik Thawng Cu An Note In Ramkhel! – Chin 11 News\nSalai Van Chan Ceu Le Salai Ceu Bik Thawng Cu An Note In Ramkhel!\nPyine Hluttaw No. 1 (Hakha) Caah CNLD in Salai Van Chan Ceu Thim Hna Usih! Hakha Peng Pyine Hluttaw No. 1 in MP aa cuhmi lak ah Salai Van Chan Ceu thim hna usih.\nCol. Solomon nih “Salai Van Chan Ceu le Salai Ceu Bik Thawng cu an note in ramkhel a duh i Chin miphun kong ah CNF sin ah ramkhel kong a kan ruah tu le a kan telpi tu an si. Salai Van Chan Ceu cu CNF le Cozah remdaihnak kan thokka in kan herh mi vialte le CTPC in a kan telpi tu a si. Miphun caah a nolio te in pum aa pe mi a si’ a chim.\nHlawhtling thlacamnak tuanvo ngeitu JP Bial Tin Sang zong nih, “A tu Halkha Khuathar Hlawhtling Thlacamnaak Tlaang Vailam tung phurlo ding ca ah Salai Van TinLian he Halkha mino tampi an sawm hna i Halkha mizapi nih duh lonaak langh ter ding in a thli te in meeting an rak tuahpi hna ruang ah Vailam tung a hmunh lawng si lo in a pawngkam Ekah 40 tiangpi Khrifa nih kan conaak a si” tiah a chim.\nMiphun hawi hna, miphun ramkhel cu Miphun caah raltha in a dirngam tu kan herh hna. Pu Kio Mang, Pu Hrang Nawl le Pu Lal Luai bantuk in miphun dang uknak a doh ngam tu, miphun ah raltha in a dir ngam tu kan herh hna. Salai Van Chan Ceu hi thimfung pe cio hna usih. Credit : CNLD Hakha, Thantlang


Phungluutlo Inn Sak Le Sipin Upadi Umtuning - THE CHINLAND POST\nPhungluutlo Inn Sak Le Sipin Upadi Umtuning\nPu Thla Hre | 2019 February 5| Hi cabia ka tial mi hi Sipin nih a ngeih mi upadi le phungphai kha mizapi nih kan hngalh khawh nakhnga ka hun langhter mi a si.\n2014 kum Sipin upadi caangrelnak 77 ah, ahohmanh a tanglei langhter mi phungrelnak le a dangdang hna hi a buar a si ahcun a tlawm bik Ks. 20,000 le a tam bik Ks. 100,000 tiang dantat le thla ruk thongthlak, asiloah dantatnak le thongthlaknak phun 2 tuar khawh a si. Cu hna cu;\n21 (a): Sipin nawlpeknak um lo in asiloah zulhphung he aa tlak lo mi a si ahcun inn sak mi kha dinhter, remhter, thehter.\n21 (b): Lam, lutihor, ti pipe, zun-ek kalnak pipe cung ah phungluutlo sak mi thialter.\n21 (c): Lam le hlei tuah tik ah deetkhawt mi inn le lo thialter.\n21 (d): Tih a nung mi inn le lo remhter, hrawhter, a um mi zong thialter than.\n62 (a): Sipin nawlpeknak tel loin lam, lutihor, ti pipe, zun-ek kalnak cung ah phungluutlo in mah duhpoh in inn sak mi ngolter.\n64 (a): Sipin nawlpeknak um loin inn sak, remh, kauh, tibantuk ngolter.\n77. Whoever found guilty of failure to abide by or violating either any of the provisions of section or sub-section described below or any directives contained in by-laws and rule shall, on conviction, be liable to be punished with fine which many contend from a minimum sum of Ks. 20,000 to a maximum sum of Ks. 100,000 or with imprisonment for a term which many contend to 6 month or with both.\n21(a) Suspending or altering or demolishing the construction of any building which has been carried out without compliance with the specifications.\n21 (b) Removing any building which encroaches upon any road, drain, water supply pipe and sewage pipe.\n21(c) Removing any building which obstructs the construction or repairing works of road and bridges.\n21 (d) Repairing, demolishing any dangerous building and removing occupants.\n62 (a) Prohibiting not construct any building by encroaching upon public street, drain, water supply pipe or sewage pipe.\n64 (a) Prohibiting not to construct renovate or extend a building.\n2014 kum vawlei hmunhma inn le ngunkhuai Sipin upadi chung in\n58: Ahohmanh Sipin committee theihpinak um loin Ramkulh vawlei le hmunhma chung ah inn saknak nawl a um lo.\n59: Ahohmanh Sipin committee theihpinak le nawlpek ning loin inn sak khawh a si lo.\n60: Ahohmanh inn a sak cang mi le a sak mi inn khan chung ah siseh, Sipin nawlpeknak tel loin khuasaknak nawl a ngei lo.\n68: Ahohmanh phungrelnak No. 58, 59, 60 ning in kham mi pawl hi a buar ahcun tangka Ks. 20,000 in a tam bik Ks. 100,000 tiang siseh, thla 6 thong siseh, a phun hnih in siseh, a in lai.\nNote: A dangdang zulhphung le by-law tampi a um rih nain kan langhter ti lai lo.\nA cunglei upadi vialte hi, mizapi nih zulh ding hrimhrim khi a si i tuanvo ngeitu zong nih aa tlaih ding mi phunghram a si.\nUpadi pohpoh hi ser tik ah caan tampi laak in mizapi ca ah a thathnem nakhnga le mizapi kilvengtu ah sersiam mi a si tawn.\nHakha khua ah atulio phungluutlo inn sak mi hi a tam ngaingai cang. 2017-2018 tiang ah 655 leng a um cang i atu Sangthar samh mi, Cawbuk acre 676 chung ah thla thum chung ah inn 76 a um manh cang. Hmun dangdang zong ah phungluutlo in sak cuahmah mi a tam ngai cang. Hakhathar I le Hakhathar II cu kokek hartongmi an si ca ah a dang tein sakpiak an si. Zeiruang ah dah hi tluk in, phungluutlo innlo sak a tam ti ahcun, a ruang a biapi in, phun li ka langhter lai.\n1. Cozah lei riantuantu hna nih khualipi i hmunhma a herh zat (demand) tluk in hmunhma an pek lo ruang ah a si.\n2. Hmunthar Sangthar ningcang tein samh loin hmunhma a pikpak in pek kan hman ca ah (a soktu nih a duhlung in tenh awk thalo hmunhma tiang a sok ve. A petu nih zei ruat loin a pek ve).\n3. Mizapi sin ah phunglam upadi cawnpiak le theihternak a um lo leng ah phungluutlo in a hram a dawmh lecangka in upadi i tlaih i auhcolh le thlauhcolh a um lo ca ah a si.\n4. Phungluutlo inn ka sak lai i tangka ka liam sawk lai i ka co te ko lai, ti mi ruahnak lungput thalo kan ngeih ruang ah a si.\nLaimi cu umnak inn le lo hi thatnak chiatnak ah innte ngeih ve lo cu tiah, pacan cuh in inn a sa mi lawngte kan tam deuh lai, tiah ka zumh. Kawl le Kala nih Sui an khon. Tuluk nih sipuazi hram a bunh. Lai nih inn kan sak, ti a si. Sihmanh sehlaw phung le phai cu kan zulh ding hrimhrim a si. 2015 kum kokek rawhnak kan ton hnu in vawlei zohthiam (ramchungmi he ramlengmi he) group 13 an phan cang i an chim mi hi aa khat dih mi a um. Cucu ka rak langhter than.\nHakha vawlei hi aa seng mi thazaang (cohesion) a tlawm tuk. Luti nih fawi tein a kalpi khawh leng ah a dohtu thazaang (internal fiction angle) a tlawm tuk ti a si.\nVawlei a cimhnak bik a ruang hna cu,\n1. Vawlei a cheeng mi a tam (Presence of steep slope)\n2. Vawlei tang a luut mi ti a tam (Increasing pore water pressure)\n3. Ruahti luti kalnak nih vawlei a ei (Erosion Processes)\n4. Vawlei chung cawlcanghnak (Tectonic)\n5. Vawlei thazaang ngei lo a tam (Presence of troublesome earth materials)\n6. Ruahlopi in a cang kho mi hna, lihnih le ruah tam tuk suur hna an si. (Triggering Event)\nChim duh mi pakhat cu, vawlei a namchuktu thazaang nakin vawlei a doh khotu thazaang tampi a herh. Phundang in chim ahcun ningcang tein tawnghtham mi hmunhma lawng ah vawlei a him lai, ti a si. Cucu, F (Safety factor)= shear strength shear stress ti a si. Lai tuak in tuak ahcun “F” hi No. 1 nakin a tam deuh poh ah vawlei a him lai, tinak a si. Cucaah, kan vawlei hi kilven thiam taktak a herh cang. Phungluutlo inn cu thazaang pek ding a si hrimhrim lo. Khua ca ah tih a nung a tuk. Upadi ning tein dantat le tazacuai zong a dotdot tein a um ve. A ngaite ti ahcun a hramthawk tein tuanvo ngeitu hna nih kan vawlei hmunhma hna hi kilven zohkhenhnak tuah lengmang a herh. Phungluutlo in hmun cawh, remh, vawlei tawnghtham, inntung dirh lecangka kham colh ding a si. Thaulh colh i a herh mi ca le thil a sican ning laakcolh ding a si.\nChimhhrin le thlauh hnu ah phunglam chimh cawnpiak i a ngai lo mi cu upadi ning tein tuan colh ding a si. Tuanvo ngeitu Cozah le department nih dantatnak a tuah lo mi cu a tuanvo a tlinh lo leng ah Hakha hmailei kum tampi ca a ruat lo ti khawh a si.\nAtu chan cu fim chan a si cang. Hlanlio ruahnak thalo poh hlaw dih cikcek usih! Sangthar samh tik ah vawlei hman ning zohfel hnu ah zalampi, luti luannak, dinti pipe le water tank, umkalnak, electric mei kalnak, thingkung ciinnak, retraining wall tuahnak, culvert tuahnak, sanitation le sewage system le pawngkam kilvennak tha tein tuah dih hnu ah inn hmun a tlawm bik pe 80”x100’ kau in tah i suaisam ding a si. Hmun tha tein pek hnu ahcun a cotu nih tluangte le thate in a sak khawh nakhnga Cozah nih phung ning tein a dirkamh ding a si. Hmun pe 100”x80’ in tahpiak ding ti mi hi vawlei a him nakding ca ah a bawmtu a si. A karlak i tettawt i um hi duh ti hlah usih!\nPhungluutlo in sak mi zoh sawhsawh hi Hakha khuasa mi ahohmanh i lawmh ding a si lo. Zeicahtiah, kan khua kan ram ningcang tein a than khawh lo hlei ah a rawhter than kho mi a si ca ah phungluutlo inn sak le hmun cawh hi cu do usih! Hakha cu Chinram chung khua dangdang zong nih an kan zohchun mi kan si. Phungluutlo inn chung in sualnak a fak deuh le a din deuh a um ve lai i a thuhpuanh zoh in upadi ning in tawlrel le tuah (Ayizut) hrimhrim a herh cang. Mizapi a kan kilvengtu upadi le phungphai cu zoh sawhsawh, chiah sawhsawh in maw, kan chiah ko lai.\nHngalhternak: Catialtu Pu Thla Hre hi Chin ramkulh Sipin zung ah Director rian caan saupi a tuanmi a si.\nNext Australia Diary I; Ramdang Laimi Ṭhitumpuai Chung In Cawn Awktlak Pa 12


Good News : Tedim Kahdohnak ah SAC ralhrang a Tlawm Bik 4 an Thi – Buanchukcho\nthawngpang dang : R.I.P : Arm ah bomb a lamh sual mi kum upa pakhat cu siizung an phanh pi hlan ah a thi\nCNF/A Lo Hin Cun Ho Hmanh Kan Um Kho Lo E,A Tu Ah Min Dat Kan Unau Hna Nih CNF/A Hna Le Matu Pi Hna Cu An Hlan Ngai Ve Cang Hna\nHi ban tuk in kan ram buai lio ah hin,Salai Z T Lian nih ” CNF/A le Matupi mipi hna atubantuk caan ahhin Mindat khuami hna nih an in hlam ngai hna. Nanmah zuanhnawh le Bawmhnak an herh tuk” tiah a tial. Tu lio hi Mindat khuami cu SAC ralhrang hna nih Cung he tang hi an zuan hnawh hna i an phomh lio hna a si. Tu lio ralkap le CDF-Mindat dirhmun cu a linsa ngaingai. Chin ramkulh ah Tukkahnak a fah cemnak hmun a si.\nHakha zong ah Police bawi pathum le Dalan pakhat CDF-Hakha nih an tleih hna. Ralkap nih “nan tleihmi hna nan hlah hna lo ahcun kan tleihmi hna hi an nunnak kong ah tuaivo kan la lai lo” tiah an theih ter hna.CNF hi tu lio kawlram buainak kong ah Chin mipi nih an cawlcangh awk a si tiah a uhtanhmi tampi an um hna. Ram le Miphun caah riantuanmi kan si nan tiah ziah a tu bantuk ram buai lio ahhin daite in nan um ko. nan cawl ve ne lo.\nHriam nan tleihmi kha ral kahnak ah a si lo maw tiah a ti mi tete zong um len a si. Chin mipi nih CNF/A kan aukhuan hnawhmi hna hi Bochannak ruangah uhtanh bia a si tiin ka fiang. Salai Z T Lian zong nih a tubantuk in a tialmi hi CNF/A bochannak le uhtanhnak lung in a chimmi a si lai tiah ka ruah.A ngaingai ti ahcun Kum 30 leng ram le miphun caah rian a tuan cangmi hna nihhin ram le miphun dawtnak le zawnruahnak cu an ngai hrim hrim ko lai.\nRalkap dihhmun le sining zong a thei bik an si. Kan miphun zalawnnak le luatnak caah an nunnak dihlak le a thazaang dihlak in a ruatmi le a tuanmi an si. Um sawh in an um hrimhrim lai lo ti a fiang. Sihmanhsehlaw Chin mipi nih kan duh ning lam lawng si lo in anmah nih a tha bik an ti mi lam in an tuak ko timi cu a fiangmi a si. Tu lio zong ah Ralkap uknak donghnak ding le thlahnak ding ah Chun le Zaan in rian an tuan cuahmah ko.an rian ttuan nak boipa nih thlachuah pek ko hna seh. Onlinemodel


Breaking News: Biden Caah Thinphan Dailo Mi Thawngchia Taktak An Thanh Ve Cang – Lai Celeb News\nBreaking News: Biden Caah Thinphan Dailo Mi Thawngchia Taktak An Thanh Ve Cang\nJoe biden zong impeachment tuah an timh: Rebublican Rep. Marjorie Taylor Greene nih Joe Biden President a tuan ni thawk ah Impeachment tuah dingah House ah ka chuahpi colh lai tiah tuchun ah achim.\nBiden nih Vice President nawlngeihnak hmangin a fapa miakmainak caah power abuse a tuah Vice Prdsident sinak hmang in a fapa caah Chinese energy companies le Ukrainian energy companies, Burisma sin in phaisa miilion in eihmuarnak an tuah. Cucaah president rian a thawk ni ah phuah colh dingah kan chuahpi lai tiah Greene nih a chim. Cred: Salai Lairamthang\nRelchap: Nizan i Washington DC ah aphanmi Ralkap, National Guard thong 15 hna hi zeidah an tuah lai.\nNizan ahkhan Washington DC ah ralkap, National Guard thong 15 an phan ti a si. Nizan i Washington DC ah National Guard thong 15 an phanhnak a ruang kha Media ngan deuh pawl nih an chimning ahcun January 20 ah tuah dingmi President thar Joe Biden lakluhnak ni, President biakamnak ah buainak a chuak sual lai ti phan in a kilvengtu dingah thlahmi an si tiah an ti. Nain ruah awk a hung ummi pakhat cu kan hnulei a liamcia caan ahkhan Joe Biden Inauguration Committee pawl nih January 20 chun ah tuah dingmi President thar biakamnak hi Public ah tuah lo dingin thanhnak an rak tuah cang.\nCun mipi zong a hohmanh chuak lo dingin theihternak an tuah fawn cang hna. Cuti a si ko ah, public i tuah lo dingmi le mipi zong chuak lo dingin an ti ko mi ah zeiruangah ralkap (National Guard) thong 15 taitai nihhin humhimnak pek a herh? Kilven a herh? Cu hlan i President thar lakluhnak le biakamnak Anauguration ah, mipi a thongthong in an chuak lio hmanh ahkhan ralkap hi zat zat an au bal hna lo va si kaw, ruah ding cu a tam ngaingai. January 20 chun ahkhin thil zeimaw a cang ko lai tiah mipi an zumh cio mi a si.\n← Ngakchia Chuak Ka Cu Lam Kam Ah Tibak Khin Ah Hlonh Than Ko (+Photos)\nRev. Franklin Bak Nih President Trump Caah Thawngpaang Sunglawi Taktak Mi A Thanh Than Cang →


Yangon Khuapi Lamzawhnak Ah Mipi Le Mipi Karlah Ah Tihnung Thil A Chuak Hoi – Thechinlandtoday\nYangon Khuapi Lamzawhnak Ah Mipi Le Mipi Karlah Ah Tihnung Thil A Chuak Hoi\nadmin July 30, 2021 Leave a Comment on Yangon Khuapi Lamzawhnak Ah Mipi Le Mipi Karlah Ah Tihnung Thil A Chuak Hoi\nYangon Lamzawhnak Ah Thuamsawh Hrukmi Nih Thencheunak Tuah In Tlaihkhihnak An Tuah Kyautmyaung(ေက်ာက္ေျမာင္း)lamzawhnak ah mipi thuamsawh hrukmi hna nih meithal puah in lamzawh mi an thencheu hna, tlaih mi zong an um\_\nYangon , Kyautmyaung (ေက်ာက္ေျမာင္း) ah nihin July 30, zaanlei ah tuah mi ralhrang rallokap uk duhlo langhter in lamzawh mi hna cu,mipi thuamsawh hruk in rallokap minung hna nih meithal puah in mi thencheunak an tuah hlei ah mino cheukhat an tlaihhna tiah theih a si.\n“တိုက္ပိတ္လိုက္လို့ ၿငိမ္သြားမယ့္အထဲမွာ အမွန္တရားမပါဘူး” tiah au in ralhrang rallokap uk duhlo lamzawh mi hna cu,mipi thuamsawh hruk in meithal a put mi ralhrang phu hna nih lamzawh mi,mino hna cu kah in an tlaihhna tiah lamzawhnak ah a tel mi, pakhat nih a chim.\nA lan(thantar) tlaitu hna le signboard tlaitu hna cu a hleiin ral in tlaihmi an si,meithal voithum hrawng an puah hnu ah signboard tlaitu cheukhat hna cu an velh hrem hna tiah theih a si.Atu tiang ah Kyautmyaung ah ralhrang rallokap uk duhlo in lamzawh mi hna lak ah minung zeizah dah tlaihkhih an si ti kong fiangin theih a si rih lo.\nMithi Ruang 3000 Ur Theinak ih Thuk An Tuah Rero Thu Military Council Ralkap-in Puang. →\n← Mah Thawngpang Cu Nunnak A Liam Mi An Um Na In Lungtho Chin Lengmang


Free Lang kha cuu Vietnam Dating - Vietnam Friends Date\nDiscover Lang kha cuu Vietnam Friends Date, the Totally Free Vietnam dating site for single Vietnamese & those looking to meet local Lang kha cuu Vietnamese. 100% Free.\nSearch Lang kha cuu Vietnamese Singles\nBrowse local Lang kha cuu Vietnam singles - Lang kha cuu single men or Lang kha cuu single women.\n0 miles of Lang kha cuu , Thanh Pho Can Tho\nMeet Lang kha cuu Vietnamese. The place to find your Lang kha cuu Vietnamese Match.\nLang kha cuu Vietnam Personals\nSingle Vietnamese in Lang kha cuu meet up here\nCompletely Free dating in Lang Kha Cuu Lang Kha Cuu free dating site Singles in Lang Kha Cuu Lang Kha Cuu totally free dating sites Lang Kha Cuu online dating Lang Kha Cuu singles Single Vietnamese Guys in Lang Kha Cuu Single Vietnamese Girls in Lang Kha Cuu Lang Kha Cuu dating service Lang Kha Cuu dating\nMeet Single Lang kha cuu Vietnamese


LAIRAM SERSIAMTHANNAK | The Chin Foundation\nYou are here: Home About The CF LAIRAM SERSIAMTHANNAK\nComments Off on LAIRAM SERSIAMTHANNAK\nPosted by chinfoundation on August 6, 2015\n(Email ka tialmi ka van tar thanmi an si)\nU le nau hna,\nRuahsur ruang I hiti thil a cangmi ruangah Laitlang lei lawng si lo in Kalay lei kan unau hna zong fak ngai in an tuar, Thlanlei Laitlang zong. Kalay leThang Lairam lei hi thawngthanhnak leiah an cawlcang kho deuh lo asi lai. Hakha lei kong tam deuh kan theih caah Hakha lei rumro zapi lungah a um. Atuarmi he bawmh duhtu he committee tete zong an ser cuahmah caah a tha tuk. USA lei cu CBCUSA (churches) lei in siseh community leiin siseh ruah cuahmah asi I zapi nih lungfak in zuan hnawh cio asi lai I zei maw zat cu bawmhnak kan mah Chinmi chungin a chuak te lai, tiah zumhnak a um.\nAtuarmi an tam tuk caah kanmah chungin thawh khawhmi hi relief ah a dih te man ko lai. A van zultu sersiamthannak (rebuilding) ca hi a dot hnihnak ruah ding cu asi. Hi a dot 2 nak hi relief kong ceih pahin ceih chih thiamthiam a haumi asi. Sersiamthannak ahhin relief nakin tam deuh a dih ding asi, Chin le Myanmar cozah sin chimrel ding cu hmunthu mi nih a herh ningin an peh zulh te dingah ruah asi ko. Ram leng ummi nih tuah khawh ahcun INGO le Cozah dangdang sinah chimrel pi ve hi kan rian asi. Cu chimrelnak ding caah atuarmi hna kong cazin (data) fiang deuh in theih hmasa kan hau. HRC nih cazin tete an van kan thanh pah le a tha tuk, tling deuh zongin nan kan thanh khawh zau theu lai tiah kan ruah.\nHarsatnak kan tonmi chungin zei thil tha dah kan chuahpi khawh lai, tihi ruah cio cu asi. Kan pa Dr. Chum Awi zong nih zei maw zat a van tial cang. Phaisa bawmh pinah sersiamthannak caah ruahnak cheuh hi a biapi ngaingai. Laitlang lei cu an temtuar tuk caah relief kongah an buai tuk lai I sersiamthannak kong ah thuk an pil lo kho men. Sersiamthannak kong biapi I kan ruah lo ahcun hmailei ah hinak fak deuh hi kan tuar kho rih. Khua rak tlakah planning um lo piin rak tlak asi. Tutan thil thok hin planning tha te in tuahmi khuapi ah Hakha khua hi kan sersiamthannak caan tha ah lak ding asi. Planning tha te tuah ahcun hmailei ah hinak fak deuh lihninh tiang hmanh a tuar khomi, a fekmi khuapi, aa dawhmi khuapi ah sersiam ding hi atu te in ruah chih ding asi. Planning a um Iomi kha planning a ummi ah, system a um lomi kha system a ummi ah kan sersiamnak caah si ko seh. Cu bantuk ruah chih lo in a tlukcat lo in aturmi hna kha inn hmun pek zau I rianrang in mah le sak khawh ning poh in inn an sak than ahcun hinak din deuhmi thli le ruah hmanh nih hinak fak deuh in a kan tuah than khawhmi asi kha philh lo ding asi. Cu caah ram leng ummi hna nih phaisa thawh le kawl pinah ruahnak tampi cheuh hna ding hi kan ti khawh ahcun a tha tuk dingmi asi.\nHarsatnak a tuarmi hna Bawipa nih in hnem ko hna seh!\nA hak-kau tuk rak ka ti sual sawh hlah u. Tuan deuh ka tialmi kha rianrang deuh in ka tial caah fianter deuh ka duh ko, zapi lungfiannak ah. Hakha khua sersiamthannak kong kha asi. Model khua pakhat kan ser lai I Laimi cu aa cawng mi kan si caah khua dang vialte zong amah bantuk cu an si dih te ko lai. Abikin kan khualipi Hakha hi model ah kan ser ding asi. Cu model sernak ahcun hodah kan rinh lai? Cozah kan rinh lai maw? tihi biahalnak a ra colh kho; lehnak cu “kanmah te in kan tuah lai” tihi asi.\nRam aa thlen lio cozah hi an buai kho tuk (cozah an si pengnak ding an tuaknak ah), cu pinah an hnget rih lo. An ruahmi cu an caan chung tluang te an kal khawhnak ding le thim thannak tei ding hi a biapi cu asi. Cu pinah an kemh khawh zat poh ram le miphun caah an kemh. Ram chiakha chung in a chuakmi bawi nih cun hmailei kum tampi ca tuak khawh hlei asi lo. An mawh lo. Hihi atu cozah le kum dih thim thar dingmi cozah kong chim duhnak si lo in thil sining kan tialmi asi. Chim duhmi cu a hnget kho rih lomi bochan ahcun a hngetmi khuapi kan dirh kho sual lai lo, ti bia khi asi. Kanmah te in khuapi thar kan sak khawh ahcun mipi vialte kan fim lai (fimthiamnak tampi kan ichap lai, ram thangcho cia bantuk in mi tampi nih khua sersiamnak le thanchonak taktak kan theih/cawn thluahmah lai caah tuhnu kum tlawmpal ahcun ram thangcho cia bantuk in mipi kan fim dih cang lai I nawnnok awk zong kan tha ti lai lo, kan ram caah thil tha kan theih cang lai, mipi vialte kan graduate cang lai. Cu tikah a thangcho mi le a fekmi ram kan ser khawh lai. Tutan kan tonmi hi cawnnak tha bik le thlennak thabik ah hmang hna usih.\nCity planning an kan tuahpiak mi ah a leng phaw in minung zeizat tlum ding hrawng, lam kalning, office le market um tuning lawng asi maw ti kha zoh a hau. Laitlang bantuk tlang sang le vulei a dormi caah zei dah a biapi ti kha hmun um nih kan ruah chih ding a biapi ngaingai. Chim duhmi hi a foundation a feh khawhnak kha ruah chih ding khi asi. Theih cio bangin ram thangcho ahcun kum thong daih dingin khuaram caah ruah asi. A cung aa sa lomi lam an siam hmanhah foundation tha tuk in an tuah. A cung sak dingmi ahcun khanak khan foundation a that deuh a hau. Inn dot a san deuh ding ahcun foundation zei tluk dah a hauh lai, ti kha a um cia dih. Inn hmai garage tuah ding hmanhah engineering approve a hau. Cu ahcun thir in na tuah ahcun concrete tung vulei fekmi chungah pe cuzat a pil lai, a hreh pe cuzat a hlat lai, thing asiahcun pe khat le a cheu ah tlang khat lengmang a kal lai, tite hna a um dih. Inn a feh khawhnak lawng hmanh si lo in a pawng vulei a fehnak ding tiang ruah chih kan hau.\nCu caah tutan ah ruah chih dingmi cu relief pinah rebuilding caah rebuilding research fund ti bantuk chiahpiak I research tuahtu bu zong ruah chih ding kha a biapi ngaingai ko. Cu hna nih rules and regulatin (city codes) pawl an tuahmi kha zulh in sersiamthannak cu tolrel ah a tha ngai ding khi asi. Cu kongah ruahnak tial chap ding zong a um len, Hakha workshop kan tuahmi in ruahnak a chuakmi te hna zong tial ding a um pah len rih. Ka tialmi a sau sial lai, huamsam in kan van tial chap te lai.\nBawipa nih in umpi ko hna seh!\nTlawmpal in vun chap ta rih ko ning. Nan hmaisen te hmanh khap asi pah lo nain…\nKa van chap duhmi cu mipi nih zumhmi, mipi aiawh, hnatlakpinak aa telmi sersiamnak kong asi. Thil tha taktak, kum saupi nguhmi, tuah kan duh ahcun approve nak hi dot tampi in tuah a herh ngaingai ko. Cu kong cu Food Safety kongin bianabia van langhter ka duh ko. US ah food safety cu cozah nih an tuah. Cu cozah cu anmah lei tang bak asi ko bu ah supermarkets pawl nih anmah te in (an ca tha he, mipi ca tha he) food safety inspectors an ngei hna. Cu supermarkets chung ahcun campany tete tampi nih thil zuar cio asi. Cu company tete zong nih cun a dang te in inspectors an ingeih cio rih hna. Tinhmi cu food safety kongah pakhat hmanh palhnak um hrimhrim hlah seh, ti khi asi. Cu bu ahcun khua caan ah eisual a um pah lengmang rih.\nInn special, biakinn bantuk, sak duh zongah cozah nih a herhmi vialte tuah ding a ngeih dih. Cu pinah construction company na hlan hna lai nain mah te in inspectors a thiam takmi ingeih a hau. Construction tampi zong nih an itinhmi (blue print) kheng lo in a ping in, tam deuh hlep duh zong asi kho, nganh zong asi kho, an sak lengmang. Cu caah mah te in construction company tluk thil a theimi inspectors ingeih ve a hau. Dot hnih thum in inspection tuah hnu pin lei ah a fekmi le a tha mi innpi taktak cu a dir kho.\nKan hnu zarh Rev. Ngun Awi “Ruby Jubilee” lawmhnak Dallas ka kalah Pu Ni Thang te chung tolrelnak in Burma in a rak tlawngmi kan hawi le Saza Kep te he zanriah le biaruahnak tha kan ngei kho. Cu ahcun Chinland felfai te sersiamnak te hna kan vai ruah. Atu hi Chinland infrastructure tolrel liopi asi I cu caah a tuanmi company pawl nihhin ram le miphun ca ruat in an tuan ding hi a biapi tuk. Atu sersiamnak phaisa a phanh lioah tha te in an sak lo ahcun tlawmpal ah a rawk than lai i remhthannak phaisa kan hmu kho ti lai lo. Cu caah anmah zong hi inspection kan tuah hna a hau, ka theih ningah construction caah phaisa 100 an hmuh nain an sak taktaknak cu 30 man hrawng lawng asi an ti. Hiti an um ahcun kan miphun nih a tuar colh lai, tihi asi (construction a tuan lengmang mi pakhat zong ka hel I a hlawk bak ko, a ka ti), tiah ka ti. Saza Kep nih a chimmi cu; Kan hnu Dr. Chum Awi a tlun ahkhan a rak tuanpi hawi Pu Pek Thang he bia an iruahnak ah ka um ve. ZBC kong an iruah I, kan nih lio ahcun 60,000 man inn sak an kan fial ahcun 70, 000 man leng kan sak (mipi volunteer vialte, upa volunteer vialte, aa teltummi an mah nih eidin an hei tuaktan piakmi hna le thil dangdang fonh) an ti ee, ati. Cu bantuk thlarau cu Chinland nih a herhmi cu asi, tiah kan iceih len.\nHlan lio Burma ram chiatkhat lio ahkhan Mizoram ah kan unau hna tampi an pem. An vai nuam ngai hna. Burma ramah nan ngaihmi pakhat tal a um maw? tiah an hal theu hna. An chimmi cu “Na-le-hmuh” te kha cu kan ngai ko ee, an ti ti asi. Chim duhmi cu Burma ram cu Aa-na le phaisa nih a kan uknak a sau cang, tinak khi asi. Cu theipar cu corruption asi. Cu corruption cu fakpi in doh a hau. Corruption a tamnak ah thanchonak taktak a um kho lo. Ka unau hna construction a tuanmi nih icawn colh an timhmi zong kan chimh dih hna a hau, inspection kan tuahpi hna a hau. Atu Chinland rebuilding caah mipi aiawh inspectors le cawnpiaktu kan herh kan timi zong cu he cun aa peh tlai dihmi asi. Hi bantuk kong hi kan lakah mi thiam tampi nan um cang I nan theih ngaimi asi ko. Cun, Rev. Rollin VanBik bantuk mifimthiam hawi tampi a ngeimi le a tuan cuahmah mi zong an um. Cunak a thei deuh le hawi tam deuh a ngei zong nan um len ko. Kan zapi kan tanti ahcun cozah kan hau taktak lai lo.\nSuu Kyi a uar ngaimi pakhat nih tuchun ah capo biatak in a chimmi ah, Burma ram hiti a um cu Cozah tuahmi asi lo e, Suu Kyi nih a ti lengmang hna le tuah lo ah mual a pho ding an si caah an tuahmi asi e, a ser taktak tu cu Suu Kyi asi e, ati. Chim duhmi cu khat lei party thawn a hauhnak kha asi. Kan nih zong nih khatlei kap in kan ti peng ve ahcun hrial awk tha lo in a um lai I a fekmi le kum thong daihmi khuaram cu a chuak ziahmah ve te ko lai.\nCu caah atu bantuk in rebuilding committee tuahmi nih hin Hakha lawng si lo in Chinland infrastructure vialte le a dang thanchonak vialte a thatter khawh ko lai, kum thong daihmi ram sersiamnak ding caah lamhruaitu asi te ko lai. Voi khat thut tialmi asi caah ka palhmi a um ahcun nan ka theihthiam dingah kan nawl hna. Ka tial duhmi a fiang pah cang theu lai.\nHakha khuapi sersiamthannak kongah ahohmanh um thiam lo in iceih cio asi, ruahnak a phunphun a chuak. Siaherhnak chim cio asi. Hiti rak iceih cio, rak tuak cio, rak phul lulh hi thil tha asi. Hi thlarau nih hin a kan funtom lai pakhat le pakhat bia a kan ruahter lai, I thiltha tampi a chuahter khawh lai. Hi bantuk in zapi lei in a chuakmi aw le cawlcanghnak (bottom up) hi tam deuh in a chuak kho hnga maw tiah Indy ummi pawl zong thla camtti pah, thawng icheuh pah, thilrit ihrawm pah, khua ruahtti pahnak ah tiah kan itong hna. Iton than te ding in biakhiah asi.\nKan iton hna tikah zapi ruahmi cu Hakha khuapi sersiamthannak planning tha taktak ngeih khawhnak dingah committee felfai te in um kho sehlaw tihi duh cio asi. Cozah nih a tuah ko lai, cu pinah mipi lei zong nih tuah ve ding asi ko, cu mipi hmanh ahcun bu khat lawng hmanh si lo in bu tam deuh zong nih tuah ding asi ko. Cu hna ruahnak vialte cu workshop ah caan lakin mei te ceih hnuah zapi lungtling in fehter I pehzulh te dingah duhnak zong a um. Bu tam deuh nih tuah cio tikah thil tha chinchin a chuak kho, thim ding zong a tam deuh, zapi fimchimtu zong asi.\nCuti planning tha te tuah khawhnak dingah caan lak ngai a hau ding asi. Cu bantuk in caan lak lo piin tluk cat lo in inn hmun an samh lai I inn an sak than sual lai, tiah mi tampi an lung re a thei cia. Ningcang te khuakhan I pehzulh ding ahcun kum tlawmpal a rauh lai caah cu chung umnak ding caah inn dawhcah deuhmi ah um chung a hau. Cu bantuk inn cu rianrang in kan sa kho lai maw? Zei tin dah kan sak lai? tihi biahalnak a um colh hnga.\nChin Foundation nih Hakha ah khuanu khuapa hna sawm in workshop 2013 kum thok le kum dongh ah kan tuah. Cu workshop ah ka chimmi kan pa Dr. Hmuh Thang zong nih a nolh chihmi cu Hakha khua I apartment sak kong hi asi. US ahcun inn an cawk/sak hlanah mi tampi cu apartment ah um cio asi. Apartment in kan ihrim I inn dangah chuah cio asi (Mipem lawng kan si lo, American pawl zong an si ve ko).\nWorkshop I kan chimmi cu hitin asi. Thanchonak timi hi khuate in a chuak lo, khuapi thil chuak asi. Ram a thancho thluahmah tikah khuapi a thacho chin lengmang ve. Mizoram zong an milu hnar cheu nak uak cu Aizawl ah an um. Chinmi cheuthum cheukhat Hakha kan um ding asi hmanhah ting 2 hrawng ding kan si caah Hakha khua kauhnak city planning te hna tuan te in ruah cia a hau. Cu lakah aa telmi khuapi a thanchotertu pakhat cu apartment hi asi. Apartment tampi sak khawh ahcun mi tampi thla thum li rian hong tuanta, thil pakhat khat hong tuah ta in hong um chung khawh asi (month by month rent). Cu ti te cun khuapi ah kar khat hnu kar khat in an hong ithawn lai I um hmun an khuar kho thai ko lai, ti khi asi. Van icheek nakah a tha ngaimi asi. Cu nih cun khual tampi a kan ngamter lai. Chaw lehnak tampi a mersan lai.\nAtu mincim kongah hiti kan buai tikah rianrang in sak khawhmi inn cu apartment hi asi. Inn bing 300 sak cu a fawi lai lo. Asinain apartment chungkhar 300 tlum sak cu a fawi deuh ngai lai. Cu ka ahcun inn a rawkmi poh kha umter chung hna I cu hnuah city planning tha le thiltha vun siamrem in inn hmun tete hna pek hnuah inn dang an chuak than te hnga. Cu chungkhar 300 a tlummi apartment pi cu inn dang an kan chuahtak tikah mi dang nih vun hman khawh lengmang mi khuapi bangla ah a cang than lai I khual tampi Hakha khualipi kan van ithialnak hlei donhtu innpi a hong si kho peng lai.\nRuangal par lioah facang a rak har tuk caah kakip in khua lei rak bawmh cio asi. Cu bawmhnak tampi cu TABC nih an rak tolrel. Hiti phawtzamh ko cu a lo ral dih lai, an ti caah cu phaisa cu a hramah hmang in Kalay ah facang an phiarnak, man din te in mi an zuarh hna. Pumpak miak duhnak ruat in facang man kaiter a duhmi zong a tlaih hna. Mipi caah thiltha tuk a chuak. Cu phaisa te cun facang phurhnak truck pi hmanh an rak cawk chih khawh.\nCu bantuk in atu bawmhnak phaisa hin apartment an sak khawh ahcun atu innlo rawhralnak a tuarmi hna ca lawngah asi te lai lo, Hakha inn hlanman zong a tlaih chih lai, khual ngamnak, khuapi caah ro sung asi te kho mi asi. Tuluk hna ahcun inn dot 57 hna khi ni 19 hna ah an sak khawh cang. Mizonram I an hman ngaimi taal vampang le canpheu in sak ahcun apartment zong rau lo te ah an sak khawh ko lai. Cu ticun vanchiatnak tongmi kan unau hna zong mah le apartment te ah an ithial kho zau lai I tuanah inn dang chuah kong an khang kho lai. Cu ticun cu apartment innpi cu santlaimi, philh khawh lomi innpi ah a cang lai.\nFiled in: About The CF\nView all posts by chinfoundation →\nChin Idol 2012


Lai Chiat-ṭhat Bu (Yangon) President ah NC Thawng Tha Thang an thim | The Chin Express\nLai Chiat-ṭhat Bu (Yangon) President ah NC Thawng Tha Thang an thim\nYangon hrambunh Lai Chiat-ṭhat Bu (LCB, Ygn) hruaitu thar thimnak cu July 16, 2021 ah an tuah i President ah Rev. NC Thawng Tha Thang an thim tiah theih a si.\n“Rev. Thawng Tha Thang cu kan Chinmi mino lak ah arfi bantuk in kan i zohthla cio mi a si bantuk in kum note hmanh sisehlaw Lai Chiat-that Bu nih rian an khinh mi hi kan miphun dihlak caah riantha a tuan khawh lai i thathnemnak tampi a chuahpi khawh kai ti kan zumh ko,” tiah Yangon khuasa upa pakhat nih a chim.\nRev. NC Thawng Tha Thang cu ralzaam ruang ah miphun harnak a tongmi si hna seh, COVID-19 pulrai ruang ah Rangoon in a zawmi si hna seh, biatak chuah in a cawlcang cuahmah mi a si.\nRev. NC Thawng Tha Thang nih rian dangdang a tlaih lio mi hna\nBelievers Church Myanmar ah General Secretary\nChinland Football Club ah President a tuan liomi a si\nMyanmar Football Federation (MFF) 2020 Congress thimnak ah a lut i teinak a hmuh hnu in MFF ah Executive Council member rian a tlai. MFF EC member a sinak in MFF nih rian an pek mi hna cu Infrastructure Development Committee chungtel, Youth Development Committee chungtel le Referee Committee chungtel rian hna an si. 2018 Russia i rak tuah mi FIFA world cup zong ah Myanmar ram MFF ai-awh in thlah mi ah a rak i tel. Hi rian hna pin ah Chin miphun huap in siseh, Myanmar ram huap zong in siseh, rian lianngan tampi a tlaihchih hna.\nAtulio ah rian dang a tlaih cuahmah mi hna cu 2010 kum thok in Gospel for Asia (GFA) ah Vice President le Believer Church Theological Seminary ah Vice President hna an si.\n2014 kum thok in Myanmar Christian Youth Alliance ah Patron\n2016 kum thok in Myanmar Theological Student Council ah President\n2017 kum ah Myanmar Evangelical Christian Alliance Literature and Publication Commission Director\n2018 ah Myanmar Evangelical Christian Alliance Mission Director a tuan hnu ah\n2019 kum thok in Myanmar Evangelical Christian Alliance (MECA) ah Associate General Secretary ah thim than a si.\n2019 kum thok in Chin Public Company ah Board of Director le\nkum 2019 thawk in Chin Ethnic Entrepreneur Association (CEEA) ah Ruahnakpetu (advisor) zong a tuan chih.\nCu hlan ah a rak tlaih bal mi rian hna cu 2005 in 2010 kum tiang Believers Church Myanmar National Council ah ah Mission Assistant Director le 2017 in 2019 kum tiang Believers Church Theological Seminary ah Principal hna an si.\nHi bantuk rian lianngan pin ah ngakchia harsa zohkhenhnak le fimcawnnak lei zong ah rian tampi a tuan mi a si. 2009 kum ah Bridge of Hope timi Ngakchia Zohkhenhnak Bu a rak thokpi hna i, ralkap uknak chan lio i sianginn kainak caah chawva lei harsatnak a ngei mi ngakchia hna Chin Ramkulh in minung 800 le Chin ramleng (Myanmar ramchung) in ngakchia 400 (an dihlak 1200) hna cu kum 10 chung bawmhnak an pek hna. Atu ramkheel lei dirhmun a that hnu in fimcawnnak lei kan miphun hawi hna an tikhawhtawk bawmchan rih ding in a pa Bishop CK No Chhum he Myanmar Flower International School (Yangon), le Chinland Flower Private School (Thantlang) an dirh.\nLai Chiat-that Bu 2021 – 2023 kum Hruaitu Upa Hna\nChairman- NC Thawng Tha Thang\nVice Chairman (1) – Rev. Dr. Peter Za Hlun Thang\nVice Chairman (2) – Pu Lian Iap\nSecretary – Pu Peng Hu\nAsst. Secretary – Sm Mang Hnem\nNgunkeng – Pu Cia Hmung\nNgunkeng Bawmtu – Pu Lian Hrang\nEC Member hna\nPu Biak Cung Mang\nDr. Thawng Kung\nRev. Dr. Lal Awi Sang\nPu Chiah Kio\nPu Hram Hlei\nPu Siang Hup\nPu Ro Bin\nPu Thla Hngak\nPu Ca Kung\nPu Zung Mang\nPu Chan Thawng\nPu Tial Bik\nPu Pheng Mang\nSm Ngun Sui\nRev. Kep Lian Thang\nRev. Dr Peter Ngun Za Cung\nRuahnakpetu (Advisory Board)\nPu Ceu Hlei Lian\nRev. Dr. James Lian Sai\nBishop Dr. CK No Chhum\nRev. Dr. JP Biak Tin Sang\nRev. Bil Hmung\nRev. Thla UK\nRev. Dr. John Siam Lian hna an si, tiah kan theih.\nRef: The Hakha Times


Siang a si hrim lo!!. Fa 3 a ngeih lio mi, Atu lio zawtnak ttih nung ngai mi doh ding ah hmasa bik ah a dir tawn nu cu ICU a phan ve cang: A kong an chim mi hi uar um tuk – Thechinlungnews\nSiang a si hrim lo!!. Fa 3 a ngeih lio mi, Atu lio zawtnak ttih nung ngai mi doh ding ah hmasa bik ah a dir tawn nu cu ICU a phan ve cang: A kong an chim mi hi uar um tuk\nAtu vawlei ramkip nih an buaipi ngai mi le an ttih ngai mi coronavirus ruangah vawlei cungah sibawi tha nih an thi pi thluamah cang. Covid-19 zawtnak nih a tlaih mi hna, zaangfah a si ngai mi hna cu ba ti zong chim kho lo bak in a zoh khentawn nu, zawtnak a ngeih mi caah fakpi in amah pumpak a pek mi “Frontline” ah a dir tawn nu fa 3 a ngeih cang mi nurse kum 36 a si lio mi Areema Nasreen cu Coronavirus zawtnak nih a chonh ve cang i, a tu hi ventilator hmangin a mah hi zohkhen lio a si.\nAmah hi a rian ah zum awktlak ngai in rian a ttuan mi a si. A rian ttuannak in mah zawtnak hi chonh khawh ka si ti a theih, a fa le pathum zong ruah hman lo in Covid ruangah damlo cu fakpi in a zohkhen hna i, Thi le dam karah a um lio zongah a rian cu fiang tein a theih i, mi dang caah thi tiang rian ttuan ding mi ka si ti kha fiangtein a theih. Atu cu midang a zohkhennak in Covid hi a chonh ve caah amah tu ventilator hmangin zohkhen lio a si. Amah hi Covid positive ti a theih bak in rian ttuan kho lo in bah ngai in a um i, Walsall Manor Hospital, West Midlands ah chia a si. Atu hi Nasreen hi ICU ah ventilator in zohkhen lio a si\nNasreen unau nu Kazeema nih a chim mi cu, ka unau nu hi fa pathum ngeih lio a si, a fa le kaltak in mah bantuk in mi caah rian a ttuan mi le mah deadly virus zawtnak hi ka chonh kho ve ti theih bu in a rian ah zumawktlak ngai in rian a ttuan i. Midang an dam khawhnak ding caah a si khawhtawk in a zuam i. Mah bantuk dirhmun hi ka phan te lai ti a theih ko buin a rian kaltak a tim bal lo. Natein atu cu mah ttih nung ngai mi zawtnak Covid nih a tlaih ve cang i, ICU a phan ve cang. Ka unau nu hi a ngandamnak a tha ngai mi a si. Natein mah zawtnak nih tlaih i mah bantuk in a dam lo mi hi zeitluk in dah mah zawtnak hi ttih nung ti fiangtein a lang. Mah zawtnak hi kum upat caah longah ttih nung si loin mi vialte caah tih nung tuk mi zawtnak a si ttin a chimh. Ref : Dailymail\nBe the first to comment on "Siang a si hrim lo!!. Fa 3 a ngeih lio mi, Atu lio zawtnak ttih nung ngai mi doh ding ah hmasa bik ah a dir tawn nu cu ICU a phan ve cang: A kong an chim mi hi uar um tuk"


Italy Ram Cu Khaubawk (locust) Nih Thehdih A Timh Ko Cang Tihnung Taktak An Si – Chin Miphun Tlangau\nItaly Ram Cu Khaubawk (locust) Nih Thehdih A Timh Ko Cang Tihnung Taktak An Si\nJune 12, 2019 Salai Ephraim WORLD 0\nItaly ram chung a si mi Sardinia tikulh khua ah cun khaubawk (locust) an chuak ciammam i minung caah t’ihnung taktak khi an si tiah an chim.cun hi khaubawk pawl hna hi kee’hngete”saupi an nei i zanlei ninem a vun i thawk bak khin chuah hram an i awt ve i inn lak ah a run bak in an zuang i thingthei le tihang pawl vialte hna cu pakhat hmanh nganlo in an ei dih hna tiah an chim.\nCun hi khaubawk pawl an rak chuah ah cun mipi leng chuak ngamlo in an thil zuar mi pawl hna le thingthei an neih mi hna cu a thuh bak in thuh an si pin Sardinia tikhulh khua thinram hna cu falong 2,000 tluk kau an rawh/t’am dih cang tiah an chim.cun hi khaubawk hna nih cun Ottana khua le Orani khua karlak thingram hna cu an t’am dih cang tiah an chim.\nHi konghe pehtlai in Italy farmers nih a chim ningah cun hi thil a cang mi hi vawlei cung ralpi pahnih hnu in a cangmi thil a si.zei ruangah dah mah bantuk in thil a cang hnga tiah dothlatnak tuah cuahmah a si tiah a chim.cun Italy media hna nih cun kum 70 hnu ah a tu bantuk in Italy ram ah thil khuaruahhar a um voi khat nak lawng a si rih tiah an chim.\nCun Ottana khua le Orani khua karlak ah khaubawk tam lak te an thi i,cu khaubawk a thi mi ruh nih an ka chunh /sawh sual lai tiphan ah (carpets) an phah i khaubawk cungin an um kal tiah an chim.hi tibantuk in 2018 chungah khan khaubawk cu tlawnpal te an rak chuah cang na in a tu ah a rak chuak t’hanmi khaubawk he cun tahchun tlak an si lo an tam taktak tiah an chim.\nPu Kim Jong Un Nih A Thli In Mi A Thahnak Hmunhma Pawl An Phozar Piak Cang Hih


CNF/A Facebook Page Deu in Tangka Tlawmkawlnak Tibantuk a Umnak ca ah Ralrin Peknak an Chuah – The Cherry Par\nCNF/A Facebook Page Deu in Tangka Tlawmkawlnak Tibantuk a Umnak ca ah Ralrin Peknak an Chuah\nMarch 26, 2021 Cherry News\nAtulio Facebook cahmai cung ah CNF/A min in Page a tlawm bik pathum hrawng a um i, adik takmi Page cu pakhat lawng a si. CNF/CNA nih an hman taktakmi Official Page cu “Chin National Front-Headquarters” timi Facebook Page hi a si. (A tang ah LINK zong kan chiah). Page deu dangdang pawl nih CNF/A he pehtlai in hmanthlak an tar i thawngpang diklo thlah a um lengmang pin ah chawkawlnak zong an tuahmi a hun um.\nCucaah, “Chin National Front-Headquarters” timi lawng hi adikmi a si i, a dang Page pawl nih an tarmi kong ah pehtlaihnak kan ngei lo, tiah Offical Page a simi “Chin National Front-Headquarters” nih thawng a thanh.\nA tanglei hmanthlak i Page pahnih hi CNF/A min in tuahmi Page Deu an si. The Chin Journal, March 26, Yangon.\nRelchap, Sermontawi: NIHIN HI A CAAN LIO TE A SI KO. Ulenau chungkhar hna, Phungchimtu nih cun zeizong vialte caah caan a um cio i van rangtang i a ummi thil vialte nih hin caan an ngeih dih, a ti (Phungchimtu 3:1-9 relchap)\nCu caah caan zohthiam hi kan nun chung ah a biapi taktak mi a si.\nNapoleon nih England pawl a tei dengmang hna nain tlawmpal te kai hngilh ta lai a ti caah ral an sung tiah kan hmuh. Hitler nih Russia a tei dengmang nain zarhhnih chung a herhtuk lo mi thildang a tuahpi hna caah an sung ti kan hmuh. Cu bantuk in vawlei thil tuahnak ah siseh, vanlei thil tuahnak ah siseh A CAAN LIO TE AH tuah le ttuan le hmanthiam hi a rak biapi ngaingai ko. Kan nun ah a caan lio te ah tuah dingmi thil kan tlolh sualmi an um hnga maw ti a ka ruah termi an um len. Cu chung in a tanglei pawl hi ruah cio ding ah kan sawm hna.\n1. Jesuh Khirh cu Khamhtu le Bawi ah na sawm cang maw? Nunnak muru bik cu Jesuh Khrih khamhnak co a si caah na sawm rihlo ahcun, NIHIN HI A CAAN LIO TE A SI KO. 2. Jesuh a co cangmi nih Bawipa Jesuh min in midang dawt caan a si. Midang chung ah nule va, fale, innpa in mi vialte aitel. NIHIN HI A CAAN LIO TE A SI KO. 3. Jesuh thisen man mi vialte caah a lamkip in cawlcangh caan a si. Pakhat tal ah nai telnak a um lo ahcun NIHIN HI A CAAN LIO TE A SI KO.\n4. Khrifabu caah zeital zeital in kan i tel maw? Area tampi caah Pathian nih pahrang (talent) le laksawng, thluachuah phunkip a kan pek cio. Cu vialte hmang in Pathian Khrifabu caah peknak kan ngei kho ve maw? NIHIN HI ACAAN LIO TE A SI KO. 5. Kan tuanbia zohtthan caan a si. Khoika in dah kan rat, zeiruang ah dah kan rat, zeidah Pathian nih a kan duhpiak timi zoh tthan. Tulio hi kan kaltak mi kan miphun fak tuk in an hrum-ai lio a si. A lamkip in kan cawlcangh a herh.NIHIN HI A CAAN LIO TE A SI KO.\nMarka 10:46-52 chung ah mitcaw Bartimu cu Bawipa Jesuh a kalnak lamkam bak ah a rak um. Jesuh a si a hngalh bak in bawmhnak a hal colh. A pawngkam ummi nih DAI KO tiah an thlohlen. Minung hi vialte lak ah nang aunak aw hna cu a thei lai lo, au len duh hlah, ti khi a si. Asi nain NIHIN HI A CAAN LIO TE A SI KO TIAI FIAN CAAH THANG CHINCHIN IN A AU. Bawipa Jesuh nih a aunak aw a theihpiak i damnak tlamtling a pek. Haleluia!\nMi tam lak ah mahle mah khi i philh a fawi te. Midang nih an tuah ko lai, an pek ko lai, an ttuan ko lai, an chim ko lai, KEI TE HNA TEL a hau lai lo. An ka thei lem lo, an ka hngal lem lo, tiin phetchem a fawi te. Cucu a si lo, BAWIPA NIH PAKHAT CIO HI A KAN NGALH DIH. Nikhat khat a hmai i kan chuah tik ah a bupi in chim a si lai lo, pakhat tete in kan i chim cio te lai (Heb 4:13 relchap). Unau chungkhar hna, Kan nunnak i chek cio tuah u sih. Biapi deuh zeithil kan tlolhmi a um sual maw? Tlolh sualmi a um ahcun rak tuah colh ve ko tiah kan sawm. NIHIN HI A CAAN LIO TE A SI KO. Bawipa nih kan dihlak caah thluachuahnak kan pek piak ko seh. Amen. Khrih ah nan hawi, Thawngling Mualhlun, CEBC Indianapolis, March 26, 2021.\n← CNA/F le Kawl ralkap hi biatak tein ikah tak hna sehlaw zeimawzat cu kan thi te lai\nKawlram Tih A Nung Tuk, I Ralrin Hna Usih! →


Ṭihnung Taktak Asi: Covid-19 Zawtnak Hrik Hi Pa Thilri Ah Ai Thup Kho Ti A Si – Chin World News Evening\nṬihnung Taktak Asi: Covid-19 Zawtnak Hrik Hi Pa Thilri Ah Ai Thup Kho Ti A Si\nApril 21, 2020 April 21, 2020 Salai Van Theihtlei\nThawngpang phun dang taktak a hung chuak ṭhan. Zumh hmanh khi ahar. Thiamsang nih hlathlainak (research) an tuah i an hmuh ṭhanmi cu atulio zawtnak Covid-19 zawtnak hrik hi pa chiaṭha or Tilmu chungah a thup kho. Cucaah Covid-19 in a zawmi pa pawl hi an zawt can a sau deuh tiah hlathlainak a tuahtu hna nih an hmuh ṭhanmi a si.\nHi kong hi India ram Mumbai khuapi ah Covid-19 zawtnak in a zawmi minung (68)hna sinah hlathlainak an tuah hnuah hi thil hi an hmuh ṭhanmi a si. Cucaah nu nakin pa hi Covid-19 nih an zawt caan a sau deuh tiah MedRxix hlathlainak a tuahtu hna nih an hmuh tharmi a si. Hlathlainak a tuahtu hna nih hlathlainak an tuah bangin nu nakin pa nih hin Covid-19 zawtnak hi kan pum chungah a cam kho deuh tiah an hmuhchuah ṭhan.\nCucaah ramdang Italy, South Korea, New York ah mipi tampi an thihnak aruang hi hi a si pah. Cheukhat pa cu kuat lawng an si zuk tikah an takpum zawtnak nih a tlunh fawi hna i thi an hung kai i Coronavirus zawtnak a zawmi an tamnak le athihmi an tam deuh nak zong hi a si. Kawlca in fiangfai deuh in rel duhmi nih hi Link hmehpiak timi hi rak hmehpiak u law tling deuh rel khawh a si lai. Ref: Irrawaddy\nKalay Le Tamu Thlichia Le Ṭek Nih A Den Inn (100) Leng A Hrawh Caw Zong An Thi